આ જથ્થા સાથે ધરપકડ કરાયેલા ટ્રેઇલરના ચાલક રાજસ્થાનના બાડમેર તાબેના ચોહટનના તરાત્રા સાવલાસર ગામના જલારામ નરસીંગારામ ફેશરારામ સારણે પ્રાથમિક પૂછતાછમાં પોલીસ સમક્ષ એવી વિગતો આપી છે કે આર.જે.-04- જી.એ.- 9623 નંબરના આ ટ્રેઇલરમાં હરિયાણા ખાતેથી રાજસ્થાનના વતની 'રાજગઢના રામાસિંગ રાજપૂત નામના શખ્સે શરાબનો જથ્થો ભરાવ્યો હતો. ટ્રેઇલર ભચાઉ ખાતે પહોંચે ત્યારે ચાલકને મોબાઇલ ફોન ઉપર ફોન આવવાનો હતો અને તેના આધારે 'માલની ડિલિવરી કરવાની હતી. પણ આ પહેલાં જથ્થો પોલીસની ઝપટે ચડી ગયો હતો. 'સત્તાવાર સાધનોએ આ વિગતો આપતાં જણાવ્યું હતું કે ટ્રેઇલર મારફતે રાજ્ય બહારથી 'શરાબનો મોટો જથ્થો કચ્છ ભણી લવાઇ રહ્યો હોવાની પોલીસની સરહદ રેન્જના આર.આર. સેલને બાતમી મળી હતી. જેના આધારે વારાહી નજીક આશોપાલવ હોટલ પાસે નાકાબંધી કરાતાં અડધા કરોડથી વધુનો શરાબ ભરેલું ટ્રેઇલર ઝડપાયું હતું. 'પકડાયેલા ચાલક પાસેથી રોકડા રૂા. 13 હજાર, એક મોબાઇલ ફોન તથા ટ્રેઇલર મળી કુલ્લ '7454800 રૂપિયાના મૂલ્યની માલમતા કબજે કરાઇ હતી. કબજે કરાયેલા મોબાઇલ ફોનના આધારે માલની ડિલિવરી લેનારા તથા અન્ય સંબંધિતો વિશેની કડીઓ હસ્તગત કરવાનો વ્યાયામ પોલીસે હાથ ધર્યો છે. કેસની આગળની તપાસ વારાહી પોલીસના હવાલે કરવામાં આવી છે.